open-index/open-wikipedia-markdown huggingface dataset:
Hovet

Το **Hovet** (παλιά γνωστό ως **Johanneshovs Isstadion**) είναι κλειστό γήπεδο στη Στοκχόλμη. Το γήπεδο χρησιμοποιείται κυρίως για αγώνες χόκεϊ επί πάγου, συναυλίες και για εταιρικές εκδηλώσεις. Το γήπεδο άνοιξε το 1955 σαν υπαίθριος χώρος, ωστόσο η οροφή προστέθηκε το 1962 και ο εσωτερικός χώρος έχει αλλάξει σημαντικά αφού έγινε ανακαίνιση το 2002. Το γήπεδο είναι έδρα των ομάδων χόκεϊ της ΑΪΚ Στοκχόλμης και της Djurgårdens IF. Η επίσημη χωρητικότητα είναι 8.094 θεατές για αγώνες χόκεϊ επί πάγου και 8.300 για συναυλίες.

## Φωτογραφίες

Κατηγορία:Γήπεδα χόκεϊ επί πάγου στη Σουηδία
Κατηγορία:Αίθουσες συναυλιών στη Σουηδία
Σώτος Παναγόπουλος

Ο **Σωτήριος (Σώτος) Παναγόπουλος** (1926 - 5 Ιανουαρίου 1983) ήταν Έλληνας τραγουδιστής.

Γεννήθηκε στην Αθήνα το 1926, αλλά μεγάλωσε στο Βόλο. Ήταν απόφοιτος της Νομικής Σχολής Αθηνών.

Έγινε τραγουδιστής όταν τον «ανακάλυψε» ο συνθέτης Γιώργος Μουζάκης. Θεωρούνταν από τους καλύτερους τραγουδιστές του λεγόμενου «ελαφρού τραγουδιού» των πρώτων μεταπολεμικών δεκαετιών. Σημαντικές επιτυχίες του: «Ένας φίλος ήρθε απόψε από τα παλιά», «Χαρά μου» κ.α.

Κατά τη Στρατιωτική δικτατορία συμμετείχε στους χουντικούς εορτασμούς της επετείου της 21ης Απριλίου στο Παναθηναϊκό Στάδιο ανάμεσα σε άλλους ηθοποιούς και τραγουδιστές. 

Πέθανε το 1983, σε ηλικία 57 ετών και κηδεύτηκε στο Β Νεκροταφείο Αθηνων. Ήταν ο αγαπημένος τραγουδιστής του πρωθυπουργού και Προέδρου της Δημοκρατίας Κωνσταντίνου Καραμανλή.

## Παραπομπές


## Πηγές
*Εγκυκλοπαίδεια Υδρία-Cambridge-Ήλιος

Κατηγορία:Έλληνες τραγουδιστές
Τζετσούν Πέμα

Η **Τζετσούν Πέμα** (Τζόνγκα: རྗེ་བཙུན་པདྨ་; Γουίλι: rje btsun padma, *Jetsun Pema*, 4 Ιουνίου 1990-) είναι η σημερινή βασίλισσα του Μπουτάν και η νεότερη σύζυγος αρχηγού κράτους στον κόσμο.

## Η ζωή της
Γεννήθηκε στις 4 Ιουνίου 1990 στο Τιμπού κι έχει άλλα 4 αδέρφια.

Στις 20 Μαΐου 2011, στα εγκαίνια του Κοινοβουλίου του Μπουτάν ανακοινώθηκε ο αρραβώνας της με τον 10 χρόνια μεγαλύτερο της βασιλιά του Μπουτάν Γίγκμε Κεσάρ Ναμγκιάλ Βανγκτσούκ σε ηλικία 21 ετών. Οι γάμοι τους τελέστηκαν στις 13 Οκτωβρίου 2011 στην Πουνάχα Τσόνγκ.

Στις 11 Νοεμβρίου 2015, ανακοινώθηκε ότι περίμενε το πρώτο τους παιδί, και αναμένεται να γεννηθεί στις αρχές του 2016. Γέννησε έναν γιο, τον Γίγκμε Ναμγκιάλ Βανγκτσούκ στις 5 Φεβρουαρίου 2016.

Στις 17 Δεκεμβρίου 2019, αναφέρθηκε ότι περίμενε το δεύτερο παιδί τους, που θα γεννιόταν την άνοιξη του 2020. Στις 19 Μαρτίου 2020, οι επίσημοι λογαριασμοί του Βασιλιά και της Βασίλισσας στο Instagram ανέφεραν ότι έφερε στον κόσμο τον δεύτερο γιο της, τον Γίγκμε Ουγκέν Βανγκτσούκ.

Στις 14 Ιουνίου 2023, ανακοινώθηκε ότι περιμένει το τρίτο τους παιδί. Στις 9 Σεπτεμβρίου 2023, ο Βασιλιάς ανακοίνωσε ότι η βασίλισσα έφερε στον κόσμο το τρίτο τους παιδί, μια κόρη, την Σονάμ Γιανγκντόν Βανγκτσούκ. 

## Βασιλικά καθήκοντα
Μετά τον γάμο της με τον Βασιλιά, η Τζετσούν τον συνοδεύει σε αρκετές επισκέψεις στο εξωτερικό, όπως στην Ινδία, τη Σιγκαπούρη, την Ιαπωνία και το Ηνωμένο Βασίλειο. Είχε παραβρεθεί σε πολλές βασιλικές επισκέψεις σε διάφορα μέρη του Μπουτάν και πριν από το γάμο τους. Οι βασιλικές επισκέψεις της περιλαμβάνουν συνάντηση και αλληλεπίδραση με όσο το δυνατόν περισσότερους ντόπιους, φοιτητές και δημόσιους υπαλλήλους.

Είναι υπέρμαχος περιβαλλοντικών θεμάτων και προστάτης της Βασιλικής Εταιρείας για την Προστασία της Φύσης (RSPN). Είναι επίσης Πρέσβειρα του Όζοντος του UNEP. Συνεργάζεται στενά με διάφορους οργανισμούς που εργάζονται με παιδιά με ειδικές ανάγκες ως προστάτης της Ability Bhutan Society. Είναι η προστάτιδα της Ένωσης Νεφρού του Μπουτάν (Jigten Wangchuck Tshogpa) και του Ιδρύματος Νεφρού του Μπουτάν. Από το 2016 είναι Πρόεδρος του Ερυθρού Σταυρού του Μπουτάν (BRCS).

## Παραπομπές


Κατηγορία:Βασιλείς του Μπουτάν
Μουσείο Φυσικής Ιστορίας Μετεώρων και Μουσείο Μανιταριών

μικρογραφία|Λεπτομέρεια από τμήμα του μουσείου.
Το **Μουσείο Φυσικής Ιστορίας Μετεώρων και Μουσείο Μανιταριών** είναι ένα μουσείο φυσικής ιστορίας που λειτουργεί στα Μετέωρα και ειδικότερα στην πόλη της Καλαμπάκας. Πρόκειται ουσιαστικά για δύο μουσεία που στεγάζονται σε έναν χώρο 1100 τ.μ. περίπου. 

## Εκθέματα
μικρογραφία|Η βιοποικιλότητα των Μετεώρων, ένα από τα εκθέματα του μουσείου|320x320εσ
### Ζώα
Το Ζωολογικό, στο οποίο εκτείθενται πάνω από 350 είδη πτηνών και θηλαστικών. Η συλλογή των ζώων είναι εξαιρετικής ποιότητας, αφού προέρχονται από τους καλύτερους ταριχευτές της Ευρώπης, ενώ η σπανιότητα πολλών εξ αυτών είναι μεγάλη. Καλύπτει δε πλήρως την πανίδα της περιοχής και όχι μόνον.thumb|Αμανίτης από την συλλογή των Μανιταριών|αριστερά|240x240εσ
### Μανιτάρια
Το τμήμα των Μανιταριών υπάρχουν 250 διαφορετικά είδη, τα οποία είναι γλυπτά, σε απόλυτη ομοιότητα χρώματος και μεγέθους με τα φυσικά. Παρουσιάζονται σε τρεις φάσεις ανάπτυξης, προκειμένου να γίνεται κατανοητός ο κύκλος ζωής τους. Έχουν κατασκευαστεί ένα-ένα στο χέρι από πολύ καλούς γλύπτες που διαθέτει η περιοχή. 

### Βικτωριανά εκθέματα
Το μουσείο επίσης είναι γνωστό για τα βικτωριανά εκθέματά του και την αυθεντικότητά τους. Αυτά τα εκθέματα διασώζονται από την εποχή της Βασίλισσας Βικτωρίας, δηλαδή πριν από 180 χρόνια περίπου. 

Εκείνο, όμως, που κάνει εξαιρετικό το μουσείο δεν είναι μόνο η ποιότητα των εκθεμάτων του. Είναι κυρίως ο τρόπος παρουσίασης που το καθιστά μοναδικό στην Ελλάδα, αλλά και ανταγωνιστικό με ανάλογα ευρωπαϊκά. Τα ζώα και τα μανιτάρια παρουσιάζονται μέσα στο φυσικό περιβάλλον που ζουν (π.χ. δάσος, υγρότοποι, αλπική ζώνη κτλ) σε διοράματα, τα οποία αποτελούν προσομοίωση των συνθηκών διαβίωσης και καρποφορίας. 

## Εκθέσεις
Επίσης, εκείνο που ολοκληρώνει το όραμα των ιδρυτών του Μουσείου είναι η έκθεση ζωγραφικής και γλυπτών που υπάρχει στην αίθουσα πολλαπλών χρήσεων, στην οποία συμμετέχουν ντόπιοι καλλιτέχνες και το θέμα της σχετίζεται άμεσα με το Μουσείο. Με τον τρόπο αυτό ήθελαν να συνδέσουν τη φύση και το περιβάλλον με την πολιτιστική κληρονομιά, έτσι όπως αυτή βιώνεται και εκφράζεται από το ντόπιο καλλιτεχνικό δυναμικό.

Η λειτουργία του και το πληροφοριακό υλικό στηρίζονται στην επιστημονική γνώση που εγγυάται η συνεργασία του Μουσείου με το Πανεπιστήμιο Αθηνών, το οποίο αποτελεί και τον επίσημο επιστημονικό του σύμβουλο.

## Διοργανώσεις
Επιπρόσθετα θα πρέπει να σημειωθεί ότι το μουσείο οργανώνει διάφορες δραστηριότητες όπως κυνήγι τρούφας και διαγωνισμούς όπως φωτογραφίας. Από το 2015 επίσης, διοργανώνεται και η Γιορτή Μανιταριού.

Η επίσημη σελίδα του Μουσείου είναι: www.meteoramuseum.gr

Κατηγορία:Μουσεία στην Ελλάδα
Περικλής Αντωνόπουλος

Ο **Περικλής Αντωνόπουλος** του Παναγιώτη (1896  - 23 Ιουλίου 1961) ήταν Έλληνας αξιωματικός του Πολεμικού Ναυτικού. Υπηρέτησε ως Αρχηγός ΓΕΝ την περίοδο 1947-1951.

## Βιογραφία
Γεννήθηκε στη Λαμία και φοίτησε στη Ναυτική Σχολή Πολέμου, λαμβάνοντας μέρος έπειτα σε όλους τους πολέμους (Βαλκανικοί Πόλεμοι, Μικρασιατική Εκστρατεία, Πρώτος Παγκόσμιος, Ελληνοϊταλικός Πόλεμος). Αργότερα ανέλαβε αρχικά υπαρχηγός και έπειτα (1947) αρχηγός του Γενικού Επιτελείου Ναυτικού. Στις 24 Μαρτίου 1950 διορίστηκε υπηρεσιακός υφυπουργός Ναυτικών στην κυβέρνηση Σοφοκλή Βενιζέλου. Ήταν επίσης γενικός διευθυντής του Υπουργείου Ναυτικών από το 1942 ως το 1944 και αρχηγός του Οίκου του Βασιλιά, μετά την αποστρατεία του, από το 1951 ως το 1953. Από το 1957 ως το θάνατό του ήταν πρόεδρος του Δ.Σ. του Μετοχικού Ταμείου Ναυτικού.

Πέθανε στην Αθήνα από συγκοπή καρδιάς, τον Ιούλιο του 1961 και κηδεύτηκε στις 24 Ιουλίου από τη Μητρόπολη. 

## Παραπομπές


Κατηγορία:Έλληνες υφυπουργοί Ναυτικών
Κατηγορία:Αρχηγοί Γενικού Επιτελείου Ναυτικού (Ελλάδα)
Πράσινοι (Ελλάδα)

Οι **Πράσινοι** ήταν ελληνικό πολιτικό κόμμα που ιδρύθηκε το 2020. Αποτελούσε συνεργασία κομμάτων, κινήσεων και προσωπικοτήτων του χώρου της πολιτικής οικολογίας, στην οποία συμμετείχαν μεταξύ άλλων οι Πράσινοι - Αλληλεγγύη και το Κόμμα Πειρατών Ελλάδας. Στις  25 Φεβρουαρίου 2024, το κόμμα συνενώθηκε με το κόμμα "Οικολογία" και σχημάτισαν το κόμμα "Πράσινοι - Οικολογία".

## Ιστορία
Μετά την απόφαση των Οικολόγων Πρασίνων να συμμετάσχουν στα ψηφοδέλτια του ΣΥ.ΡΙΖ.Α. στις εθνικές εκλογές του 2019, πραγματοποιήθηκαν διεργασίες μεταξύ κινήσεων και στελεχών του οικολογικού χώρου που κατά καιρούς είχαν αποχωρήσει ή αποστασιοποιηθεί από τους Οικολόγους Πράσινους, με σκοπό την αυτόνομη κάθοδο οικολογικού συνδυασμού στις εκλογές. Όμως, εξαιτίας του στενού χρονικού περιθωρίου, η κάθοδος στις εκλογές δεν κατέστη δυνατή.

Παρ' όλα αυτά, οι διεργασίες με στόχο τη δημιουργία ενός ενωτικού πράσινου κόμματος συνεχίστηκαν, με την πραγματοποίηση πανελλαδικής συνδιάσκεψης το Νοέμβριο του 2019. Στη συνδιάσκεψη, στην οποία συμμετείχαν και οι πρώην ευρωβουλευτές Μιχάλης Τρεμόπουλος και Νίκος Χρυσόγελος, αποφασίστηκε, τελικά, η ίδρυση ενωτικού και αυτόνομου κόμματος με την επωνυμία *Πράσινοι*.

Το Ιδρυτικό Συνέδριο των Πρασίνων είχε αρχικά προγραμματιστεί για το Φεβρουάριο του 2020. Ωστόσο, λόγω της πανδημίας του κορωνοϊού πραγματοποιήθηκε μέσω διαδικτύου το Μάρτιο. Στη διαδικασία συμμετείχαν οι Πράσινοι - Αλληλεγγύη, το Κόμμα Πειρατών Ελλάδας, άλλες οικολογικές οργανώσεις και προσωπικότητες του χώρου. Το συνέδριο ενέκρινε το καταστατικό και τις προγραμματικές θέσεις, ενώ εξέλεξε και τα μέλη του Συμβουλίου και της Γραμματείας του κόμματος. Συνεκπρόσωποι ορίστηκαν ο Ευάγγελος Αστυρακάκης και η Αλία Παπαγεωργίου.

Το Φεβρουάριο του 2022 πραγματοποιήθηκε το 2ο συνέδριο του κόμματος. Συνεκπρόσωποι εκλέχθηκαν η Βασιλική Γραμματικογιάννη και ο Μιχάλης Τρεμόπουλος.

Τον Δεκέμβριο του 2022, ενόψει των εκλογών του 2023, ανακοινώθηκε η συμμετοχή των Πράσινων στον εκλογικό συνασπισμό «Πράσινο & Μωβ» με άλλα κόμματα του πράσινου χώρου. Ο συνδυασμός αποκλείστηκε στην εκλογική αναμέτρηση του Μαΐου, ωστόσο, συμμετείχε στις επαναληπτικές εκλογές του Ιουνίου, στις οποίες έλαβε ποσοστό 0,30%, χωρίς να εκλέξει βουλευτές. Μετά τις εκλογές ο συνασπισμός διαλύθηκε, ενώ το Κόμμα Πειρατών Ελλάδας αποχώρησε από τους Πράσινους.

Τον Δεκέμβριο του 2023, πραγματοποιήθηκε το 3ο συνέδριο των Πρασίνων. Στο συνέδριο αποφασίστηκε η συγκρότηση, σε συνεργασία με άλλες πολιτικές δυνάμεις του πράσινου χώρου, ενιαίου πράσινου κόμματος, ενόψει των ευρωεκλογές του 2024.

Στις 25 Φεβρουαρίου 2024, πραγματοποιήθηκε το ιδρυτικό συνέδριο του ενιαίου κόμματος «Πράσινοι - Οικολογία», το οποίο αποτελεί συγχώνευση των κομμάτων «Πράσινοι» και «Οικολογία».

## Συμμετέχοντα κόμματα και κινήσεις
Στους Πράσινους συμμετέχουν τα ακόλουθα κόμματα/κινήσεις:

## Αποτελέσματα εκλογών
### Βουλή των Ελλήνων

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πρώην πολιτικά κόμματα στην Ελλάδα
Κατηγορία:Οικολογικά κόμματα
Κατηγορία:Πράσινη πολιτική
SuperSport

Το **SuperSport** είναι αθλητικός τηλεοπτικός φορέας με ιστορία διεθνών δραστηριοτήτων. Αρχικά, επεκτάθηκε πέρα από την Αφρική δραστηριοποιώντας σε ευρωπαϊκές περιοχές (Σκανδιναβία, Μπενελούξ, Ιταλία, Ανατολική Ευρώπη, Ελλάδα και Κύπρος) οι οποίες ξεκίνησαν αρχικά από την FilmNet και αργότερα περιήλθαν ιδιοκτησιακά στη MultiChoice. Ωστόσο, τα κανάλια από τότε αντικαταστάθηκαν λόγω ιδιοκτησιακών αλλαγών.

Το SuperSport είναι μακράν ο ραδιοτηλεοπτικός φορέας που προσφέρει το ευρύτερο φάσμα αθλημάτων. Μερικά από τα αθλήματα που μπορούν να προβληθούν στα κανάλια του περιλαμβάνουν: ράγκμπι, κρίκετ, ποδόσφαιρο, γκολφ, αντισφαίριση, μηχανοκίνητο ποδήλατο, ποδηλασία, πυγμαχία, πάλη, στίβο και εκδρομές. Είναι ο μεγαλύτερος ραδιοτηλεοπτικός φορέας στον κόσμο ζωντανών αγώνων ράγκμπι και κρίκετ, καθώς και ποδοσφαιρικών αγώνων της Πρέμιερ Λιγκ.

Τα περισσότερα προγράμματα μεταδίδονται στα αγγλικά. Ορισμένοι αγώνες, όπως οι μεγάλοι αγώνες ράγκμπι, διαθέτουν εναλλακτικά soundtracks, συμπεριλαμβανομένων των σχολίων στα αφρικάανς. Διάφοροι αγώνες μεταδίδονται επίσης σε υψηλή ευκρίνεια.

## Ιστορία
Το κανάλι ξεκίνησε τη λειτουργία του το 1988 ως αθλητικό τμήμα στο M-Net. Το 1995 πήρε τη μορφή του ως ένα ενιαίο πλήρες κανάλι. Το ίδιο έτος, ξεκίνησε τη λειτουργία του στην Ευρώπη συμπεριλαμβανομένου και στην Ελλάδα μέσω του Filmnet, όμως από το 1996 ακολούθησε ανεξάρτητη πορεία.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικοί σταθμοί
Κωστάκης Ανθόπουλος Πασάς

Ο **Κωστάκης Ανθόπουλος Πασάς** (τουρκικά: Kostaki Antopulos Paşa, 1835 - 1902) ήταν ανώτατος υπάλληλος της Οθωμανικής Αυτοκρατορίας και γενικός διοικητής της Κρήτης, ελληνικής καταγωγής.

Γεννήθηκε στην Κωνσταντινούπολη και σε ηλικία 42 ετών διορίστηκε γερουσιαστής, μέλος του Meclis-i Âyan, έπειτα από την παραχώρηση του πρώτου συντάγματος από το Σουλτάνο.

Δίδαξε ως καθηγητής στο ναυτικό οθωμανικό κολέγιο και ασχολήθηκε με τα νομικά, διοριζόμενος εισαγγελέας του Ανωτάτου Δικαστηρίου της Οθωμανικής Αυτοκρατορίας (Osmanlı Yargıtay).

Το 1887 ανέλαβε Γενικός Διοικητής Κρήτης.

Το 1895 έγινε πρεσβευτής στο Λονδίνο, θέση που είχε όταν απεβίωσε. Ο τάφος του βρίσκεται στη Μονή Αγίου Γεωργίου Κρημνού στο νησί Χάλκη.

## Παραπομπές


Κατηγορία:Οθωμανοί
Κατηγορία:Γενικοί διοικητές Κρήτης
Κατηγορία:Μέλη της Γερουσίας της Οθωμανικής Αυτοκρατορίας
Νέα Πέραμος (αποσαφήνιση)

Το τοπωνύμιο **Νέα Πέραμος** δόθηκε σε συνοικισμούς προσφύγων από την Πέραμο της Μικράς Ασίας και συγκεκριμένα:

* Στη Νέα Πέραμο Αττικής
* Στη Νέα Πέραμο Καβάλας

Κατηγορία:Αποσαφηνίσεις ελληνικών τοπωνυμίων
Παναγιώτης Ι. Αραβαντινός

Ο **Παναγιώτης Αραβαντινός**  του Ιωάννη (1882 - 27 Απριλίου 1932) ήταν Έλληνας νομικός και πολιτικός.

Γεννήθηκε στο Ναύπλιο. Ήταν υφηγητής του Αστικού Δικαίου, με σπουδές στο Πανεπιστήμιο Αθηνών. Εξελέγη το 1910, το 1912 και το 1915 βουλευτής Αργολιδοκορινθίας. Επανεξελέγη βουλευτής Κορινθίας το 1923 και το 1928 με το Κόμμα Φιλελευθέρων.

Πέθανε ενώ ήταν εν ενεργεία βουλευτής, διανύοντας τη βουλευτική του θητεία μετά τις εκλογές του 1928.

## Παραπομπές


Κατηγορία:Βουλευτές Αργολιδοκορινθίας
Κατηγορία:Βουλευτές Κορινθίας
Κατηγορία:Βουλευτές εκλεγμένοι με το κόμμα των Φιλελευθέρων
Πασχαλία Τραυλού

Η **Πασχαλία Τραυλού** (1970) είναι Ελληνίδα μυθιστοριογράφος.

## Βιογραφία
Γεννήθηκε στην Τρίπολη Αρκαδίας και στη διάρκεια της παιδικής της ηλικίας άλλαζε συχνά τόπο διαμονής λόγω των μεταθέσεων του στρατιωτικού πατέρα της. Στη νεαρή ηλικία το ενδιαφέρον της εκδηλώθηκε στη ζωγραφική, τη μουσική και τον γραπτό λόγο. Το 1988 μετακόμισε μόνιμα στην Αθήνα.

### Σπουδές - σταδιοδρομία
Στην Αθήνα εισήλθε στη Φιλοσοφική Σχολή Αθηνών και σπούδασε ελληνική κλασσική φιλολογία. Εκείνη την περίοδο πρωτοδημοσίευσε μικρά διηγήματα σε τοπική εφημερίδα της Βέροιας. Με ενδιαφέρον για τη λατινική ποίηση Ορατίου και Βιργιλίου ακολούθησε διετές μεταπτυχιακό. Ολοκλήρωσε μεταπτυχιακό στο Πανεπιστήμιο του Αιγαίου με τίτλο «Φύλο και νέα εργασιακά και εκπαιδευτικά περιβάλλοντα στην κοινωνία της πληροφορίας» με εστίαση σε θέματα ενδυμασίας και εργασιακού χώρου. Είναι μέλος της Εταιρείας Ελλήνων Λογοτεχνών. Κείμενά της έχουν δημοσιευτεί σε λογοτεχνικά περιοδικά και αρκετά από τα διηγήματά της συμπεριελήφθησαν σε συλλογές. Ασχολείται με παρουσίαση και κριτική βιβλίων στο diavasame.gr.Το 2015 ολοκλήρωσε το μεταπτυχιακό πρόγραμμα της Σχολής Εθνικής Ασφάλειας με τίτλο «Σπουδές στρατηγικής και πολιτικής εθνικής ασφάλειας». Εργάζεται στο Ενιαίο Ταμείο Ανεξάρτητα Απασχολούμενων.

## Δημιουργικό προφίλ
Μέσα από σειρά συνεντεύξεων της συγγραφέως αποκαλύπτονται στοιχεία που την καθορίζουν ως δημιουργό:
* Μετουσιώνει τη ζήλια για τα πρότυπά της σε κίνητρο δημιουργικότητας.
* Νιώθει να εισπράττει την αγάπη του κόσμου βάσει αυτού που δίνει και όχι για αυτό που η ίδια είναι.
* Οι πληγές και οι σκοτεινές πλευρές της συγγραφέως έχουν μπολιάσει το συγγραφικό της ταλέντο.
* Στη δημιουργικότητα ωθείται και από το πολιτικοκοινωνικό γίγνεσθαι που συνθλίβει ανθρώπινα δικαιώματα.
* Θεωρεί λυτρωτική διαδικασία τη δημιουργία ηρώων στους οποίους η συγγραφέας προβάλλεται και ταυτίζεται.
* Ο έρωτας για τη συγγραφέα δρα ως ελιξήριο στον πόνο της «μη παρουσίας» στη ζωή.
* Ο χρόνος για εκείνη είναι σημαντικός μόνο για όσα «ζει πραγματικά».
* Η τέχνη διαδραματίζει σημαντικό ρόλο στην κάθαρση της συνείδησής της.
* Οι ήρωες για τη συγγραφέα αποτελούν άλλοτε είδωλά της, άλλοτε κομμάτια της και άλλοτε είναι αυτοί που ήθελε να γίνει και δεν τα κατάφερε.

## Βιβλιογραφία
*2002: Με μπαλαντέρ τη μοναξιά
*2003: Ήθελα μόνο ένα αντίο
*2005: Η ματζίκα της αγάπης
*2006: Κλειδωμένο συρτάρι
*2008: Φτερά από μετάξι
*2009: Έστω μία φορά
*2010: Η γυναίκα του φάρου
*2011: Οι εραστές της γραφής
*2011: Τα ρόδα της σιωπής
*2013: Γυάλινος χρόνος
*2014: Η Μήδεια δεν χόρεψε ποτέ
*2017: Φιλί στα μάτια
*2017: Το άγαλμα στη σοφίτα
*2018: Θεοί από στάχτη
*2018: Άνθρωποι από στάχτη
*2019: Άγγελοι από στάχτη 
*2020: Η γιατρίνα 
*2021: Σαντέ και λικέρ τριαντάφυλλο 
*2022: Η ιέρεια με το τατουάζ 
*2023: Το υπόγειο στην Οδό Ήρας 12
*2024: Οι ασυγχώρητες 
*2025: Η φόνισσα των μυρμηγκιών 

## Δημοσιεύματα
* Ψυχανθός

* Κάρολος Ντίκενς: ο μεγάλος παιδαγωγός

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 21ου αιώνα
Τσέρι (Ιταλία)

Το **Τσέρι** είναι δημοτικό διαμέρισμα του δήμου Τσερβέτερι στην Επαρχία της Ρώμης. Απέχει 8,9 χλμ. από το Τσερβέτερι και 41,5 χλμ. από τη Ρώμη. Ο οικισμός είναι χτισμένος πάνω σε έναν ηφαιστειογενή βράχο από τόφφο και περιβάλλεται ολόκληρος από οχυρωματικό τείχος.

## Ιστορία
Ο σημερινός οικισμός ιδρύθηκε το 1236 από τους κατοίκους της Καιρέας (Caere), αρχαίας Ετρουσκικής και κατόπιν ρωμαϊκής  πόλης. Ο καινούριος οικισμός ονομάστηκε Νέα Καιρέα (στα λατινικά Caere Novum) ενώ η αρχαία πόλη έμεινε γνωστή ως Παλαιά Καιρέα (στα λατινικά Caere Vetus). Με το πέρασμα των χρόνων το όνομα Nέα Καιρέα απλοποιήθηκε σε Τσέρι (Ceri) και η Παλαιά Καιρέα έγινε το σημερινό Τσερβέτερι (Cerveteri). Η επιλογή της θέσης του νέου οικισμού έγινε για αμυντικούς λόγους αφού ο βράχος ήταν ένα φυσικό οχυρό. Την ίδια εποχή κατασκευάστηκε ένα κάστρο για καλύτερη προστασία των κατοίκων.

Από τον 13ο έως τον 14ο αιώνα το Τσέρι ανήκε στους Νορμανδούς, μετά πέρασε στην ιδιοκτησία πολλών ευγενών οικογενειών της Ρώμης όπως οι Ορσίνι (1446), οι Μπορομέο (1657), οι Οντεσκάλκι (1678) για να καταλήξει στους Τορλόνια (1833), που είναι εν μέρει και σήμερα οι ιδιοκτήτες του.

## Αξιοθέατα
* Μέγαρο Τορλόνια: χτίστηκε από τους Ορσίνι στα τέλη του 15ου αιώνα. Την τωρινή του μορφή την απέκτησε το 1833, όταν αγοράστηκε από τον Αλέξανδρο Τορλόνια. Το κτίριο κοσμεί ένας κήπος με σπάνια λουλούδια και ένα μικρό λεμονοδάσος. Το μέγαρο χρησιμοποιείται για συνέδρια και δεξιώσεις.
* Ναός της Θεοτόκου του Τσέρι: βρίσκεται στην κεντρική πλατεία, στο σημείο όπου κατά την αρχαιότητα υπήρχε ναός της θεάς Εστίας. Το 1980, κατά τη διάρκεια εργασιών αναπαλαίωσης, αποκαλύφθηκαν σε έναν τοίχο του κτιρίου, νωπογραφίες του 12ου αιώνα με σκηνές από την Παλαιά Διαθήκη και από τη ζωή του Αγίου Σιλβέστρου.

## Παραπομπές


## Εξωτερικοί σύνδεσμοι
*Επίσημος ιστότοπος του Τσέρι
*Ιστότοπος του Μεγάρου Τορλόνια

Κατηγορία:Πόλεις του Λάτιου
Κωδικός χώρας

μικρογραφία|Κωδικοί χωρών της Ευρώπης
Οι **κωδικοί χωρών** είναι μικροί αλφαβητικοί ή αριθμητικοί γεωγραφικοί κώδικες (γεωκωδικοί), οι οποίοι αναπτύχθηκαν για να αντιπροσωπεύουν χώρες  και εξαρτημένες περιοχές, για χρήση στην επεξεργασία δεδομένων και τις επικοινωνίες. Έχουν αναπτυχθεί αρκετά διαφορετικά συστήματα για τον σκοπό αυτό, με πιο γνωστό το ISO 3166-1. Συνηθέστερα, ο όρος *κωδικός χώρας* αναφέρεται στους διεθνείς κωδικούς τηλεπικοινωνίας, τους Ε.164 κωδικών κλήσεων χωρών.

Κατηγορία:Γεωκώδικες
Αφέντης Χριστός (αποσαφήνιση)

Ο όρος *Αφέντης Χριστός* μπορεί να αναφέρεται στις:
* νησίδα Αφέντης Χριστός Μαλίων και το ομώνυμο εκκλησάκι επ' αυτής,
* κορυφή Αφέντης Χριστός (Δίκτη) του βουνού Αφέντης ή Ψαρή Μαδάρα της οροσειράς Δίκτη,

όπως και στις παρακάτω εκκλησίες της Κρήτης:
* Αφέντης Χριστός (εκκλησία στο όρος Δίκτη) στην προαναφερθείσα κορυφή
* Μεταμόρφωση (εκκλησία στα Έξω Μουλιανά), με την τοπική ονομασία *Αφέντης Χριστός*, στα Έξω Μουλιανά
* Αφέντης Χριστός (εκκλησία στην Κάτω Μερά) στην Κάτω Μερά της Ιεράπετρας
* Αφέντης Χριστός (εκκλησία στην Κριτσά) στην Κριτσά
* Μονή Σωτήρα (Αφέντη) Χριστού (εκκλησία στο όρος Γιούχτας) στο όρος Γιούχτας.
Σιδηροδρομικός Σταθμός Γέρακα

Ο **Σιδηροδρομικός Σταθμός Γέρακα** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων. Βρισκόταν στον Γέρακα, στην πλατεία Θεσσαλονίκης (Γέρακα), συμβολή των οδών Ηρώων Πολυτεχνείου, Θεσσαλονίκης και Εθνικής Αντιστάσεως. Η ακριβής ημερομηνία εγκαινίων του σταθμού είναι άγνωστη. Έκλεισε το 1957, μαζί με τη γραμμή Λαυρίου - Αγίων Αναργύρων. Στην μελέτη Sofretu, το 1978, που δημοσιεύτηκε στο λεύκωμα, "Από τα παμφορεία στο Μετρό", προβλεπόταν ως σταθμός ανταπόκρισης του Λαυρεωτικού με τη σημερινή γραμμή 3 του μετρό.

Γερακας
Γερακας
Γιουτζουλού Τουχεζέν

Ο **Γιουτζουλού Τουχεζέν** (περίπου 480-490 - περίπου 530-540) ήταν ένας από τους τελευταίους Χαγάνους του Ρουράν.

## Η ζωή του
Γεννήθηκε στα τέλη του 5ου αιώνα. Ήταν πατέρας του Γιουτζουλέ Ναγκάι και του Γιουτζουλέ Γιουτσένγκ και παππούς άλλων δύο μετέπειτα βασιλιάδων του Ρουράν, του Γιουτζουλού Ντενγκσούζι και του Γιουτζουλέ Φουτού. Την εποχή που βασίλευσε το κράτος των Ρουράν βρισκόταν σε παρακμή και το 555 κατέρρευσε.

Κατηγορία:Χαγανάτο των Ρουράν
Γιουτζουλού Μουγκουλού

Ο **Γιοτζουλού Μουγκουλού** (*Yujiülü Mugulu*) ήταν ο πρώτος χαγάνος των Ρουράν, μια πρωτοαβαρική συνομοσπονδία.

## Βίος
Γεννήθηκε περίπου στα τέλη του 3ου αιώνα και ίδρυσε το Χαγανάτο των Ρουράν γύρω στα 330. Πρωτεύουσα του ήταν η πόλη Μούμο αλλά το Χαγανάτο που ίδρυσε ονομάζεται και *Νιρούν*. Το κράτος του θα αντέξει μέχρι το 555 μ.Χ., έτος που η Ουράνιοι Τούρκοι συμμάχησαν με τους βόρειους Τσου και Τσι και κατέλυσαν το κράτος των Ρουράν. Αργότερα τα απομεινάρια των Ρουράν θα δραπετεύσουν στην Δύση, όπου θα ιδρύσουν το κράτος των Αβάρων.

Κατηγορία:Χαγανάτο των Ρουράν
Βουλγαρική Εθνική Τηλεόραση

Η **Βουλγαρική Εθνική Τηλεόραση** (βουλγ: *Българска национална телевизия*, Bŭlgarska natsionalna televiziya, συντ: **BNT**) είναι ο δημόσιος ραδιοτηλεοπτικός φορέας της Βουλγαρίας.

## Ίδρυση και χρηματοδότηση
Η εταιρεία ιδρύθηκε το 1959 και άρχισε να εκπέμπει από τις 7 Νοεμβρίου 1959  Η πρώτη μετάδοση του καναλιού έγινε στην επέτειο της Οκτωβριανής Επανάστασης στη Ρωσία. Η μετάδοση έγινε έγχρωμη το 1970. Τα κεντρικά γραφεία βρίσκονται στην πρωτεύουσα της Βουλγαρίας, τη Σόφια. Η **BNT** χρηματοδοτείται από την κυβέρνηση κατά 60%, το υπόλοιπο 40% της χρηματοδότησης γίνεται από τηλεοπτικές διαφημίσεις.

Ακόμη έλαβε επίσημη πρόσκληση, από την Ευρωπαϊκή Ραδιοτηλεοπτική Ένωση (EBU), να φιλοξενήσει τον Διαγωνισμό Παιδικού Τραγουδιού, "Junior Eurovision" του 2015.

## Τηλεοπτικά κανάλια

## Παραπομπές


## Εξωτερικοί σύνδεσμοι
* 
* 

Κατηγορία:Κρατικοί ραδιοτηλεοπτικοί σταθμοί
Κατηγορία:Τηλεόραση στη Βουλγαρία
Κατάλογος συνδρομητών

[thumb|Δείγμα καταλόγου συνδρομητών. Εικόνα από έκδοση που προέρχεται από την [Ελληνική Βιβλιοθήκη Ιδρύματος Ωνάση.]]
Ο **κατάλογος συνδρομητών** στα ελληνικά βιβλία από τα μέσα του 18ου αιώνα είναι η λίστα ονομάτων των  ατόμων που συγχρηματοδοτούσαν μιαν έκδοση, προαγοράζοντας ένα ή σπανίως περισσότερα τεύχη και αναγράφονταν συνήθως στις τελευταίες σελίδες του εντύπου. Οι κατάλογοι συνδρομητών αποτελούν την καλύτερη ένδειξη της γεωγραφικής κατανομής των αναγνωστικών κοινοτήτων και σημαντικό στοιχείο αναφορικά με τη διακίνηση του βιβλίου, όχι μόνο στις πόλεις όπου λειτουργούσαν τα τυπογραφεία που εξέδιδαν αντίστοιχους καταλόγους, αλλά και σε άλλες, κοντινές και μακρινές ελληνικές κοινότητες. Τα ονόματα των  συνδρομητών μάς επιτρέπουν να διαγνώσουμε τα ενδιαφέροντά τους και προσφέρουν υλικό για την έρευνα του μορφωτικού επιπέδου κάθε ελληνικής κοινότητας.

Κείμενα συντακτών, με τα οποία καλούνται οι αναγνώστες σε οικονομική συνδρομή συναντάμε σε όλα τα περιοδικά. Χαρακτηριστικά είναι το παρακάτω κείμενο στην Αθηνα: *Εν ταύτω δε προσφέρομεν τας παρακλήσεις μας εις τους πατριάρχας και αρχιερείς, εις τους γαληνοτάτους ηγεμόνας, εις τους αγαθοεργούς εμπόρους, και γενικώς εις όλους τους φιλογενείς Έλληνας, να γενώσι προστάται και αντιλήπτορες του έργου μας προς ωφέλειαν αποβλεπόντος και της πατρίδος και του γένους μας! Ώ πατρίς! Γλυκύτατον όνομα και ιερόν»! και «Ας υψόνωσιν λοιπόν οι σοφοί διδάσκαλοι του γένους μας την φωνήν των με πατριωτικά, και όχι με δουλοπρεπή φρονήματα. Οι δε αγαθοί έμποροι μας, το στήριγμα του γένους μας, ας ακούωσι με πόσην χαράν βλέπωμεν τας γενναίας συνδρομάς των και τούτο ας τους ενισχύη εις τον οποίον τρέχουσιν σκοπό*ν". Επίσης, το κείμενο στην Καλλιόπη: "*Παρακαλούνται οι φιλόκαλοι και φιλομαθείς ομογενείς, να δείξωσι πάλιν την συνήθη αυτών προς τα κοινωφελή καλά προθυμίαν, συντρέχοντες, οι μεν συνδρομή χρηματική, οι δε πεπειδευμένοι και με διατριβάς οποιασδήποτε ύλης θέλει έκαστος…."*.

Στις σελίδες των υπό έκδοση έργων οι εκδότες επιφυλάσσουν ιδιαίτερη μνεία στους συνδρομητές των περιοδικών ή των βιβλίων. Ο Κωνσταντίνος Κούμας σε κείμενο που έχει τίτλο «Δήλωσις προς τους Έλληνας» αναζητώντας συνδρομή για την *έκδοσιν Ιστορικού Λεξικού* γράφει πως: "...*τα δε ονόματα των συνδρομητών θέλουσι καταστρωθή εις το τέλος του εσχάτου τόμου, δια να ευλογώνται και μακαρίζωνται εις γενεάς γενεών, ως σπουδασάντων, όσον εδυνήθησαν, δια του Γένους των τον φωτισμόν".*

Τα βιβλία με κατάλογο συνδρομητών ήταν στην πλειονότητά τους κοσμικά και ελάχιστες εκδόσεις έχουν θεολογικό περιεχόμενο. Χρονολογικά, στην ιστορία της ελληνικής τυπογραφίας, το φαινόμενο παρατηρείται από τα μέσα του 18ου αιώνα, στην περίοδο του Νεοελληνικού Διαφωτισμού, και βιβλία με τους εν λόγω καταλόγους τυπώθηκαν, κυρίως, σε μεγάλα εκδοτικά κέντρα της εποχής, στη Βενετία και τη Βιέννη, αλλά και στη Λειψία, τη Βούδα και την Πετρούπολη.

## Παραπομπές


Κατηγορία:Σχεδιασμός βιβλίων
Κατηγορία:Τυπογραφία
Κατηγορία:Εκδόσεις
Μούμο

Το **Μούμο** ήταν μια μεσαιωνική πόλη στην Μογγολία.

## Ιστορία
Η πόλη βρίσκεται στην κοιλάδα Ορχόν της Μογγολίας. Η πόλη έγινε γνωστή γύρω στον 4ο αιώνα, όταν ο Γιουτζουλού Μουγκουλού διάλεξε την πόλη ως πρωτεύουσα του βασίλειου του (Χαγανάτο των Ρουράν) και κατέκτησε τις γύρω φυλές, δημιουργώντας την συνομοσπονδία των Ρουράν. Μια απ' αυτές, οι Εφθαλίτες, ήταν υποτελείς των Ρουράν. Η πόλη ερημώθηκε πιθανώς στα χρόνια που ακολούθησαν μετά την κατάρρευση των Ρουράν.

Κατηγορία:Ιστορία της Μογγολίας
Κατηγορία:Χαγανάτο των Ρουράν
Μποντ

Η αγγλική λέξη **Μποντ** (*bond*), που σημαίνει «δεσμός, ομόλογο», μπορεί να αναφέρεται σε κάποιο από τα παρακάτω:

* Μποντ (επώνυμο), επώνυμο αρκετών προσώπων, με γνωστότερο τον φανταστικό λογοτεχνικό και κινηματογραφικό χαρακτήρα Τζέιμς Μποντ.

## Τοπωνύμια
* Μποντ Στρητ, μεγάλη εμπορική οδός στο Γουέστ Εντ του Λονδίνου
** Μποντ Στρητ (σταθμός), ο αντίστοιχος σταθμός του μετρό του Λονδίνου
* Νήσος Μποντ, μικρό νησί της Αυστραλίας στον Πορθμό του Τορές

### Στις Η.Π.Α.
* Κομητεία Μποντ, στο Ιλινόι
* Μποντ (κοινότητα), στο Ιλινόι
* Μποντ, ορεινό χωριό στο Κολοράντο
* Μποντ, τοποθεσία στο Μισισίπι
* Καταρράκτες Μποντ, στον ποταμό Οντονάγκον στο Μίτσιγκαν
* Όρη Μποντ και Γουέστ Μποντ στα Λευκά Βουνά του Νιου Χάμσαϊρ

## Φυσικές επιστήμες
* Αριθμός Μποντ, στη μηχανική των ρευστών, σχετικός με την επιφανειακή τάση
* Άλβεδο Μποντ, σημαντικό για την περιγραφή της ενεργειακής ισορροπίας ενός ετερόφωτου σώματος στην αστροφυσική
* Κρατήρας Μποντ στον πλανήτη `Αρη
* Κρατήρες «Γ. Μποντ» (W. Bond) και «Τζ. Μποντ» (G. Bond) στην ορατή πλευρά της Σελήνης

## Διάφορα
* Πανεπιστήμιο Μποντ, ιδιωτικό Α.Ε.Ι. στην Αυστραλία
* Μποντ (πρόβατο), ράτσα αυστραλιανών προβάτων
BwinΣΠΟΡ FM 94.6

thumb|right|Παλιό λογότυπο (2014-2016)

Ο **BwinΣΠΟΡ FM 94.6** είναι αθλητικός ραδιοφωνικός σταθμός που ανήκει στον ΣΚΑΪ (σήμερα κατέχει το 92,51%). Σαν επιχείρηση εδρεύει στο κτήριο του ομίλου, στο Νέο Φάληρο, στον Πειραιά, ενώ σαν ραδιοφωνικός σταθμός εδρεύει στο Μοσχάτο.

## Ιστορία
Ξεκίνησε τη λειτουργία του το 1994 ως *Athens FM*. Στις 8 Ιουνίου 1996 μετονομάστηκε σε *ΣΠΟΡ FM* και το 2001 ξεκίνησε εμπορική συνεργασία με τη NOVA και το SuperSport με τον αθλητικό σταθμό να μετονομάζεται σε *SuperSport FM* ακολουθώντας τον προσανατολισμό του καναλιού, ενώ στις 1 Ιουνίου 2008 με τη μετατροπή του SuperSport στο Novasports μετονομάζεται σε *NovaΣΠΟΡ FM*.

Ο αθλητικός ραδιοσταθμός πωλείται στον όμιλο ΣΚΑΪ στις 21 Ιανουαρίου 2014, επαναφέροντας τον στην παλιά του ονομασία (*ΣΠΟΡ FM*) ενώ στις 21 Δεκεμβρίου 2020 ξεκίνησε εμπορική συνεργασία με τη Bwin μετονομάζοντας τον στο σημερινό *BwinΣΠΟΡ FM 94.6*.

## Πρόγραμμα
Ο σταθμός μεταδίδει κυρίως αθλητικά γεγονότα και αθλητικές εκπομπές, ενώ υπάρχουν και δελτία ειδήσεων μικρής διάρκειας καθώς και μία ενημερωτική εκπομπή. Τα Σαββατοκύριακα ο σταθμός παίζει μία εκπομπή μουσικού περιεχομένου.

## Διαχείριση
Πρώτος διευθυντής και ένας εκ των ιδρυτών και μετόχων του σταθμού ήταν ο Χρήστος Σωτηρακόπουλος ενώ σημερινός διευθυντής του είναι από το 2018 ο Βάιος Τσούτσικας που διαδέχθηκε τον Γιώργο Κοσμά που ανέλαβε διευθυντής από το 2015.

Το 1994 συστάθηκε η *Εκπαιδευτικός Οργανισμός Μέσων Μαζικής Επικοινωνίας Α.Ε.* η οποία την επόμενη χρονιά μετεξελίχθηκε σε *Εκπαιδευτική, Ραδιοτηλεοπτική, Εκδοτική, Παραγωγική, Οργανωτική Α.Ε. Μέσων Μαζικής Επικοινωνίας* με τον διακριτικό τίτλο *Οργανισμός Μέσων Μαζικής Επικοινωνίας Α.Ε.* η οποία ανέλαβε τον σταθμό.

## Εγκαταστάσεις
Από την αρχή της λειτουργίας του, ο σταθμός έδρευε στην Καλλιθέα, αρχικά στην οδό Γρύπαρη 149 και μετέπειτα στην οδό Δαβάκη 58 όπου παρέμεινε για 18 χρόνια.

Μετά την αγορά του από τον ΣΚΑΪ, μεταφέρθηκε ως επιχείρηση στις εγκαταστάσεις του ομίλου στο Νέο Φάληρο ενώ ως ραδιοφωνικός σταθμός μεταφέρθηκε στο Μοσχάτο.

## Συχνότητες
Ο σταθμός δεν εκπέμπει πανελλαδικά, αλλά το πρόγραμμά του μεταδίδεται από διάφορους σταθμούς σε πολλές περιοχές της Ελλάδας.

## Παραπομπές


## Εξωτερικοί σύνδεσμοι
*ΣΠΟΡ FM 94.6 live radio
*Επίσημη ιστοσελίδα του BwinΣΠΟΡ FM 94.6
*Ιστοσελίδα του ΣΠΟΡ FM ΚΥΠΡΟΥ 95.0

Κατηγορία:Ελληνικοί ραδιοφωνικοί σταθμοί
Κατηγορία:Μέσα Μαζικής Ενημέρωσης του Πειραιά
Κατηγορία:Όμιλος ΣΚΑΪ
Gran Turismo 5

Το ***Gran Turismo 5*** είναι βιντεοπαιχνίδι αγώνων ταχύτητας που κυκλοφόρησε το 2010 από την ιαπωνική εταιρία ηλεκτρονικών παιχνιδιών Polyphony Digital.

## Gameplay
Το παιχνίδι περιέχει πολλές καινούριες πίστες και έχει πάνω από 1,000 αυτοκίνητα. Όπως και ο προκάτοχος του, το Gran Turismo 4, έχει 2 κατηγορίες αγώνων, το A-spec και το B-spec. Στο δεύτερο ο παίκτης βάζει 1 με 4 οδηγούς (ανάλογα με τον αγώνα) καθώς και να ελέγχει η να αλλάζει τους οδηγούς μέσω των pit stop. Επίσης το παιχνίδι έχει λειτουργία δημιουργίας πίστας, επιλογή τραγουδιών για παίξιμο στη λειτουργία Gran Turismo, δεν επιτρέπει στον παίκτη να έχει πάνω από 20,000,000 credits και έχει επίσης δικτυακή λειτουργία που επιτρέπει στους παίκτες να αγωνίζονται με άλλους παίκτες, συνήθως από άλλες χώρες. Το παιχνίδι είναι διαθέσιμο και στα ελληνικά.

## Παραπομπές


Κατηγορία:Αποκλειστικότητες του PlayStation 3
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια τοποθετημένα στη Γαλλία
Κατηγορία:Βιντεοπαιχνίδια τοποθετημένα στη Γερμανία
Κατηγορία:Βιντεοπαιχνίδια τοποθετημένα στην Ιταλία
Κατηγορία:Βιντεοπαιχνίδια τοποθετημένα στην Ισπανία
Κατηγορία:Βιντεοπαιχνίδια τοποθετημένα στο Μονακό
Κατηγορία:Βιντεοπαιχνίδια τοποθετημένα στη Ρώμη
Κατηγορία:Gran Turismo
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Συνέχειες βιντεοπαιχνιδιών
Πίνακας περιεχομένων

[thumb|Δείγμα πίνακα περιεχομένων. Εικόνα από έκδοση που προέρχεται από την [Ελληνική Βιβλιοθήκη Ιδρύματος Ωνάση.]]

Ο **πίνακας περιεχομένων**, είναι μια λίστα από τα μέρη ή κεφάλαια ενός βιβλίου ή εγγράφου οργανωμένη με τέτοιο τρόπο ώστε να δείχνει στον αναγνώστη τη σειρά με την οποία εμφανίζονται τα διάφορα τμήματα που περιέχονται καθώς και την ακριβή σελίδα όπου βρίσκονται. Ο πίνακας περιεχομένων εμφανίζεται συνήθως στην αρχή του βιβλίου ή εγγράφου, μετά από τη σελίδα τίτλου και τις δηλώσεις των πνευματικών δικαιωμάτων και πριν τον πρόλογο και την εισαγωγή ή περίληψη (στα άρθρα περιοδικών). Ο πίνακας περιεχομένων περιλαμβάνει τους τίτλους ή περιγραφές των κυρίως κεφαλαίων ή/και υποκεφαλαίων. Το βάθος της λεπτομέρειας του πίνακα περιεχομένων εξαρτάται από την έκταση του κάθε έργου.

Οι έντυποι πίνακες περιεχομένων δείχνουν συχνά τον αριθμό των σελίδων όπου κάθε τμήμα ξεκινά αλλά και το σύνολο των σελίδων που αυτό περιλαμβάνει. Οι ψηφιακοί πίνακες περιεχομένων επιπλέον προσφέρουν συνδέσεις άμεσης πρόσβασης στα κεφάλαια ή μέρη του βιβλίου ή εγγράφου. Η μορφή και η θέση των αριθμών σελίδας είναι θέμα στυλ για τον κάθε εκδότη. Π.χ. οι αριθμοί σελίδας εμφανίζονται συνήθως μετά το κείμενο του κάθε κεφαλαίου. Σε ορισμένες περιπτώσεις όμως, ο αριθμός σελίδας εμφανίζεται πριν από το κείμενο.

Εάν ένα βιβλίο ή έγγραφο περιέχει κεφάλαια, άρθρα ή διηγήσεις από διαφορετικούς συγγραφείς, συνήθως εμφανίζεται και το όνομα του συγγραφέα στον πίνακα περιεχομένων. Επίσης, σε ορισμένες περιπτώσεις, οι πίνακες περιεχομένων περιέχουν και μια καλή περιγραφή του κάθε κεφαλαίου.

Η ύλη που προηγείται του πίνακα περιεχομένων γενικά δεν περιλαμβάνονται σε αυτόν. Ωστόσο, όλες οι σελίδες εκτός από το εξώφυλλο υπολογίζονται αριθμητικά και συχνά αριθμούνται με έναν πεζό λατινικό αριθμό σελίδας. Πολλοί δημοφιλείς επεξεργαστές κειμένου, όπως το Microsoft Word, το WordPerfect, και το StarWriter είναι σε θέση να δημιουργούν αυτομάτως έναν πίνακα περιεχομένων, αν ο συντάκτης του κειμένου χρησιμοποιεί συγκεκριμένους τύπους κεφαλίδων για τους τίτλους των κεφαλαίων και των υποκεφαλαίων του.

## Πρώτη χρήση
Ο Γάιος Πλίνιος Σεκούνδος (λατινικά: *Gaius Plinius Secundus*), γνωστότερος ως Πλίνιος ο Πρεσβύτερος, αποδίδει στον Quintus Valerius Soranus (23 μ.Χ.-79 μ.Χ) την πρώτη απόπειρα  να παράσχει έναν πίνακα περιεχομένων για να βοηθήσει τους αναγνώστες να πλοηγηθούν σε μια μακροσκελή εργασία. Ο πίνακας περιεχομένων  της εγκυκλοπαίδειας του Πλίνιου *Historia naturalis* (''Φυσική ιστορία'') είναι διαθέσιμος στα λατινικά και στα αγγλικά.

## Παραπομπές


## Εξωτερικοί σύνδεσμοι
* 

Κατηγορία:Σχεδιασμός βιβλίων
Κατηγορία:Τυπογραφία
Κατηγορία:Εκδόσεις
Παλατάκι (Κυβερνείο)

Το **Παλατάκι** είναι η καθιερωμένη ονομασία μεγάλου νεοκλασικού κτηρίου στην περιφέρεια του δήμου Καλαμαριάς, στη Θεσσαλονίκη. Η επίσημη ονομασία του είναι **Κυβερνείο**.

Σχεδιάστηκε από τον Περικλή Σακελλάριο, με τελική επεξεργασία του Ι. Χριστόπουλου, κατά τη δεκαετία του 1950 και εγκαινιάστηκε το 1960. Αρχικά προοριζόταν να χρησιμοποιηθεί ως κατοικία του τότε Υπουργού Βορείου Ελλάδος.

Το 1963 παραχωρήθηκε στην Ελληνική Βασιλική Οικογένεια για χρήση ως βασιλική κατοικία/ανάκτορο. Ωστόσο, χρησιμοποιήθηκε για τον σκοπό αυτό μόνο για μία νύχτα, καθώς κατά τις επισκέψεις της στη Θεσσαλονίκη προτιμήθηκε το ξενοδοχείο Méditerranée στην παλαιά παραλία της πόλης. Το 1968, κατά τη διάρκεια της Χούντας των Συνταγματαρχών, η χρήση του ακινήτου αποδόθηκε εκ νέου στο Υπουργείο Βορείου Ελλάδος.

Μετά το 1974, το Κυβερνείο χρησιμοποιήθηκε ως κατοικία του Υπουργού Μακεδονίας–Θράκης, καθώς και από τον Πρωθυπουργό και μετέπειτα Πρόεδρο της Δημοκρατίας Κωνσταντίνο Καραμανλή κατά τις επισκέψεις του στη Θεσσαλονίκη.

Στις αρχές του 21ου αιώνα δεν διαθέτει σταθερή χρήση και έχει επισημανθεί η ανάγκη εκπόνησης σχεδίων αποκατάστασης και αξιοποίησής του. Χρησιμοποιείται περιοδικά για συναυλίες, εκθέσεις και καλλιτεχνικές εκδηλώσεις, αξιοποιώντας το φυσικό και αρχιτεκτονικό του περιβάλλον.

Η σημερινή κατάσταση του κτηρίου παρουσιάζει εκτεταμένες φθορές. Η εσωτερική τοιχοποιία εμφανίζει προβλήματα υγρασίας και μούχλας, ενώ αποκολλήσεις χρωμάτων και επιχρισμάτων παρατηρούνται στις οροφές. Τα ξύλινα δάπεδα έχουν υποστεί φθορές, ενώ σημαντικές ζημίες εντοπίζονται και στο εξωτερικό τμήμα του κτηρίου, ιδίως στους εξώστες και τις βεράντες. Μέρος του κινητού εξοπλισμού που υπήρχε στο παρελθόν έχει απομακρυνθεί ή δεν εντοπίζεται πλέον.

Έχουν κατά καιρούς διατυπωθεί προτάσεις για τη μετατροπή του σε πολυχώρο πολιτισμού και την ένταξή του σε ευρύτερο σχέδιο ανάπλασης της περιοχής, σε συνδυασμό με το στρατόπεδο Κόδρα, με στόχο τη δημιουργία πολιτιστικού και τουριστικού πόλου.

## Σχέδιο και χαρακτηριστικά
Το αρχοντικό εκτείνεται σε έκταση 15 στρεμμάτων, με θέα στον Θερμαϊκό Κόλπο, περίπου 8 χιλιόμετρα νότια του κέντρου της Θεσσαλονίκης. Το συγκρότημα περιλαμβάνει κύρια πύλη με θαλάμους φρουράς, παρεκκλήσι, ελικοδρόμιο και πρόσβαση σε αποβάθρα στη θάλασσα.

Η κύρια πρόσοψη χαρακτηρίζεται από ιωνική κιονοστοιχία δύο επιπέδων και μεγάλη μαρμάρινη αυλή. Κιονοστοιχία διατρέχει και την πίσω όψη του κτηρίου, δημιουργώντας εκτεταμένους υπαίθριους χώρους, κατάλληλους για τη φιλοξενία μεγάλων εκδηλώσεων.

Το κτήριο αποτελείται από δύο βασικούς ορόφους συνολικής επιφάνειας περίπου 1.200 τετραγωνικών μέτρων. Οι αίθουσες υποδοχής βρίσκονται στο ισόγειο, ενώ ο επάνω όροφος περιλαμβάνει δύο σουίτες και χώρους προσωπικού. Στο υπόγειο στεγάζονται οι κουζίνες, το πλυσταριό, οι αποθήκες και λοιποί βοηθητικοί χώροι.

## Παραπομπές


## Πηγές

* 
* 

Κατηγορία:Κτίρια και κατασκευές στη Θεσσαλονίκη
Κατηγορία:Βασιλικές κατοικίες στην Ελλάδα
Βασίλειος Βραχνός

Ο **Βασίλειος Βραχνός** του Παναγιώτη (Ναύπλιο, 1887 – Αθήνα, 7 Μαρτίου 1971) ήταν Έλληνας στρατιωτικός, περισσότερο γνωστός από τον ηγετικό του ρόλο κατά τον Ελληνοιταλικό Πόλεμο του 1940–41 και μεταπολεμικά ως πολιτικός του Ελληνικού Συναγερμού Επί κυβερνήσεως του Παπάγου, υπηρέτησε ως υφυπουργός Εσωτερικών για βραχύβια θητεία.

## Βιογραφία
Γεννήθηκε στο Ναύπλιο το 1887. Σπούδασε νομικά στο Πανεπιστήμιο των Αθηνών και στη συνέχεια κατατάχθηκε στο στρατό, παίρνοντας μέρος στους Βαλκανικούς Πολέμους, τον Πρώτο Παγκόσμιο Πόλεμο και τη Μικρασιατική Εκστρατεία. Το 1923 αποτάχθηκε για τα πολιτικά του φρονήματα και επανήλθε στο στράτευμα έπειτα από μία τετραετία.
Όταν ξέσπασε ο πόλεμος με τους Ιταλούς στις 28 Οκτωβρίου 1940 ήταν Διοικητής της 1ης Μεραρχίας και διαδραμάτισε σημαίνοντα ρόλο στην ελληνική νίκη στη Μάχη της Πίνδου. Στη διάρκεια της Κατοχής ήταν ένας από τους ιδρυτές της αντιστασιακής οργάνωσης "Άγνωστος Μεραρχία". Για τη δράση του συνελήφθη και φυλακίστηκε στην Ιταλία και στη Γερμανία. Απελευθερώθηκε το 1945. Προήχθη σε αντιστράτηγο το 1946 και αποστρατεύτηκε το 1948. 
Λίγο αργότερα ασχολήθηκε με τα κοινά. Εξελέγη βουλευτής Αργολιδοκορινθίας το 1951 και Ναυπλίας το 1952 με τον Ελληνικό Συναγερμό.
Για μικρό χρονικό διάστημα χρημάτισε υφυπουργός Εσωτερικών από τις 16 Απριλίου ως τις 15 Δεκεμβρίου 1954 στην κυβέρνηση Παπάγου. Πέθανε κατά τον ύπνο του, στην Αθήνα, έπειτα από δηλητηρίαση λόγω φωταερίου. Ο Βραχνός βρέθηκε νεκρός από την κόρη του μαζί με τη σύζυγό του, Μαρίκα Λάμπρου, και το καναρίνι τους στο υπόγειο διαμέρισμά τους, στις 7 Μαρτίου 1971. Το αέριο είχε διαφύγει από τους αγωγούς που διέρχονταν από τα θεμέλια της πολυκατοικίας όπου διέμενε το ζεύγος.

Τιμήθηκε μεταξύ άλλων με τους Μεγαλόσταυρους της Γιουγκοσλαβίας και της Αιθιοπίας.
Ο Βασίλειος Βραχνός έγραψε απομνημονεύματα, τα οποία δεν ολοκληρώθηκαν λόγω του θανάτου του.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Αργολιδοκορινθίας
Κατηγορία:Βουλευτές Ναυπλίας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Εσωτερικών
Ιωάννης Αρδάμης

Ο **Ιωάννης Αρδάμης** (1907 – 9 Νοεμβρίου 1958) ήταν Έλληνας δημοσιογράφος. 

Γεννήθηκε στις Καρυές Λακωνίας. Ξεκίνησε τη δημοσιογραφική του σταδιοδρομία το 1930 και ήταν αρχισυντάκτης της εφημερίδας *[[Βραδυνή]]*. Ήταν επίσης αρχισυντάκτης στην εβδομαδιαία επιθεώρηση "Ανεξαρτησία". Διετέλεσε και ανταποκριτής εφημερίδων του εξωτερικού. Πέθανε αιφνίδια από καρδιακή προσβολή, σε ηλικία μόλις 51 ετών. Κηδεύτηκε από το Πρώτο Νεκροταφείο.

## Παραπομπές


Κατηγορία:Έλληνες δημοσιογράφοι του 20ού αιώνα
Μιγκέλ Ιδάλγο ι Κοστίγια

Ο **Μιγκέλ Ιδάλγο ι Κοστίγια** (*Miguel Hidalgo y Costilla*, 8 Μαΐου 1753 – 30 Ιουλίου 1811) ήταν μιγάς ιερέας από το Μεξικό και ηγέτης του πολέμου ανεξαρτησίας του Μεξικού.

## Η ζωή του
Γεννήθηκε στις 8 Μαΐου 1753 και το 1810 κήρυξε τον πόλεμο εναντίον των Ισπανών, που κατείχαν το Μεξικό ήδη από το 1521. Αποτέλεσμα αυτής της πολεμικής σύρραξης ήταν να γίνει το Μεξικό ανεξάρτητο το 1821 όπου αποφασίστηκε ότι η χώρα θα πάρει το όνομά της από την πόλη του Μεξικού. Σήμερα, προς τιμήν του μια μεξικανική πολιτεία ονομάζεται Ιδάλγο.

## Παραπομπές


Κατηγορία:Μεξικανοί επαναστάτες
Παύλος Πασχαλίδης

Ο **Παύλος Πασχαλίδης** ήταν Έλληνας βετεράνος ποδοσφαιριστής, ο οποίος αγωνίστηκε ως επιθετικός κατά τις δεκαετίες του '50 και του '60 στις ομάδες του ΠΑΟΔ, του Άρης Θεσσαλονίκης και του Παναιγιάλειου. Επίσης, είναι ο πρώτος παίκτης που πέτυχε γκολ στην Α' Εθνική για την ομάδα του Άρη.

## Καριέρα
Ο Πασχαλίδης γεννήθηκε στη συνοικία του Διοικητηρίου της Θεσσαλονίκης και ξεκίνησε την καριέρα του στον τοπικό ΠΑΟΔ, αγωνιζόμενος στα άκρα της επιθετικής γραμμής και μεταγράφηκε στον Άρη το καλοκαίρι του 1956. Έπαιξε για πρώτη φορά με την ομάδα των "κίτρινων" στις 7 Οκτωβρίου του 1956, όταν και σκόραρε το μοναδικό γκολ της ομάδας του στην ισοπαλία με τον Απόλλωνα Καλαμαριάς. Ακολούθησαν άλλα τέσσερα τέρματα για το πρωτάθλημα Θεσσαλονίκης, στο οποίο ο Άρης κατέλαβε την δεύτερη θέση πίσω από τον ΠΑΟΚ. Κατά την τελική φάση του πανελλήνιου πρωταθλήματος, αγωνίστηκε μόνο στα ματς του πρώτου γύρου, με τους "κίτρινους" να πραγματοποιούν μέτρια πορεία καταλαμβάνοντας την έβδομη θέση.

Για το τοπικό πρωτάθλημα του 1958, ο Πασχαλίδης αγωνίστηκε σε μόλις δύο αγώνες, αλλά την επόμενη σεζόν έπαιξε συνολικά σε 27 ματς, σκοράροντας πέντε τέρματα και βοηθώντας τον Άρη να κατακτήσει το τελευταίο πρωτάθλημα Θεσσαλονίκης και την έκτη θέση στο πρωτάθλημα Ελλάδας.

Ο Πασχαλίδης έγραψε ιστορία πετυχαίνοντας τα πρώτα γκολ του Άρη στην νεοσυσταθείσα Α' Εθνική, στην εκτός έδρας ισοπαλία με την Δόξα Δράμας στις 25 Οκτωβρίου 1959. Μέχρι το τέλος της σεζόν πέτυχε μόλις άλλα τρία τέρματα, λόγω ενός τραυματισμού του στα μέσα της χρονιάς. Τις δύο επόμενες περιόδους αγωνίστηκε ως βασικός αριστερός εξτρέμ της ομάδας και αναδείχθηκε σε πρώτο σκόρερ του Άρη, σκοράροντας επτά τέρματα το 1960-61 και άλλα εννέα το 1961-62.

Στην τελευταία του χρονιά με την ομάδα των "κίτρινων" πέτυχε πέντε γκολ, βοηθώντας τον Άρη να αποφύγει τον υποβιβασμό στην δεύτερη κατηγορία. Το καλοκαίρι του 1963, μεταγράφηκε στον Παναιγιάλειο, όπου συνέχισε μέχρι το τέλος της καριέρας του μαζί με τον αδελφό του, Κώστα.

Μετά το τέλος της καριέρας του ως ποδοσφαιριστή, μετανάστευσε στον Καναδά, όπου εργάστηκε για κάποιο διάστημα ως προπονητής ποδοσφαίρου.
 
Τα τελευταία χρόνια της ζωής του ζούσε στην Περαία Θεσσαλονίκης, όπου και απεβίωσε στις 21 Φεβρουαρίου 2025. 

## Στατιστικά με τον Άρη



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Πασχαλίδης Παύλος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιγιάλειου
Κατηγορία:Επιθετικοί ποδοσφαιριστές
Ηλίας Χατζοπλάκης

Ο **Ηλίας Χατζοπλάκης** του Σωκράτη (1935 - 7 Φεβρουαρίου 2014) ήταν Έλληνας δικηγόρος και πολιτικός, βουλευτής με το ΠΑΣΟΚ στην Καρδίτσα από το 1977 ως το 1985.

## Βιογραφία
Γεννήθηκε στο χωριό Καρδιτσομάγουλα Καρδίτσας το 1935 και ακολούθησε νομικές σπουδές στο Πανεπιστήμιο των Αθηνών. Άσκησε το επάγγελμα του δικηγόρου.Εντάχθηκε στο ΠΑΣΟΚ από την ίδρυση του κινήματος και κατήλθε για πρώτη φορά στις εκλογές του 1974 ως υποψήφιος, χωρίς να εκλεγεί, συγκεντρώνοντας 2.857 ψήφους. Στις επόμενες εκλογές, το 1977 εξελέγη βουλευτής Καρδίτσας με το ΠΑΣΟΚ με 7.287 ψήφους. Επανεξελέγη βουλευτής στις εκλογές που οδήγησαν σε νίκη το ΠΑΣΟΚ, το 1981 με 7.547 ψήφους. Αργότερα προσχώρησε στο ΔΗΚΚΙ και το 1996 εξελέγη μέλος της Κεντρικής Επιτροπής του Κόμματος.

Απεβίωσε το 2014 σε ηλικία 78 ετών και κηδεύτηκε από τον ναό του Αγίου Τρύφωνα στην Παλλήνη.

## Παραπομπές


## Πηγές
* 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Καρδίτσας
Μαίρη Κουάντ

Η **Μαίρη Κουάντ** (αγγλικά: *Dame Barbara Mary Quant*, 11 Φεβρουαρίου 1930 - 13 Απριλίου 2023) ήταν Βρετανίδα σχεδιάστρια μόδας και επιχειρηματίας, γνωστή ως η «εφευρέτρια του μίνι φορέματος».
[μικρογραφία|left|244x244px|Μίνι φόρεμα της Μαίρη Κουάντ. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]

## Βιογραφία
Η Μαίρη Κουάντ γεννήθηκε στις 11 Φεβρουαρίου του 1930 στο Λονδίνο και ήταν κόρη Ουαλών εκπαιδευτικών. Φοίτησε στη Σχολή Καλών Τεχνών του κολεγίου Γκόλτνσμιθς την περίοδο 1950-1953 και έπειτα έμαθε κοπτική και ραπτική σε νυχτερινό σχολείο. Το 1955 εργάστηκε για μερικούς μήνες σε ένα μαγαζί με καπέλα στο Λονδίνο και στα τέλη του ίδιου χρόνου άνοιξε μαζί με τον μετέπειτα σύζυγό της, Αλεξάντερ Πλάνκετ Γκριν, κατάστημα με την ονομασία «*Bazaar*» στην King's Road στο Τσέλσι του Βόρειου Λονδίνου. Αν και αρχικά πουλούσε νεανικά ρούχα επώνυμων σχεδιαστών, αργότερα ξεκίνησε να σχεδιάζει και η ίδια μερικά ρούχα τα οποία σύντομα έγιναν περιζήτητα ενώ μεγάλη επιτυχία σημείωσαν τα μίνι φορέματα της. Το 1966 παρουσίασε τη σειρά καλλυντικών της, ενώ τιμήθηκε από τη βασίλισσα Ελισάβετ με το παράσημο της Βρετανικής Αυτοκρατορίας και εισήχθη στο Fashion Hall of Fame. Πέραν από το Ηνωμένο Βασίλειο, οι δημιουργίες της σημείωσαν μεγάλη επιτυχία τόσο στις ΗΠΑ όσο και στην Ιαπωνία.
Κατά τη διάρκεια των δεκαετιών του 1970 και του 1980 επικεντρώθηκε στα προϊόντα οικιακής κατανάλωσης και στα προϊόντα καλλωπισμού.

Από το γάμο της με τον Αλεξάντερ Πλάνκετ Γκριν απέκτησε ένα γιο. Χήρεψε το 1990 ενώ τα τελευταία χρόνια ζει σε εξοχική κατοικία στην επαρχία του Σάρεϊ. Τον Δεκέμβριο του 2014 τιμήθηκε με τον τίτλο της *Ντέιμ*, που αποτελεί τιμητικό τίτλο ιπποτικού τάγματος για γυναίκες.

Απεβίωσε στις 13 Απριλίου 2023 σε ηλικία ,93,ετών.

## Παραπομπές


Κατηγορία:Βρετανοί σχεδιαστές μόδας
Κατηγορία:Αξιωματικοί του Τάγματος της Βρετανικής Αυτοκρατορίας
Συναγωγή Μοναστηριωτών

Η **Συναγωγή Μοναστηριωτών** () βρίσκεται στην οδό Συγγρού 35 στη Θεσσαλονίκη και αποτελεί τη σημαντικότερη από τις τρεις συναγωγές που βρίσκονται στην πόλη.

## Ιστορία
Η ιστορία της συναγωγής είναι συνδεδεμένη με αυτή της εβραϊκής κοινότητας της πόλης. Χτίστηκε χάρη σε δωρεές από εβραϊκές οικογένειες που κατάγονταν από το Μοναστήρι της σημερινής Βόρειας Μακεδονίας και είχαν εγκατασταθεί στην πόλη στη διάρκεια της δεκαετίας του 1910. Ιδιαίτερη για την ανέγερση της συναγωγής ήταν η δωρεά της Ίντας Αροέστη στη μνήμη του συζύγου της Ισαάκ.  Η συναγωγή σχεδιάστηκε από τον αρχιτέκτονα Ernst Loewy (1878-1943) με καταγωγή από την Αυστροουγγαρία. Με βάση το Karlsbad της Τσεχοσλοβακίας, επισκεπτόταν συχνά τη Θεσσαλονίκη καθώς εργαζόταν για την Αυστριακή εταιρία κατασκευής της σιδηροδρομικής γραμμής Θεσσαλονίκη-Βιέννη. Ο Loewy εγκαταστάθηκε μόνιμα στη Θεσσαλονίκη το 1938. Η θεμελίωση της συναγωγής έγινε το 1925 και οι εργασίες ολοκληρώθηκαν δύο χρόνια αργότερα. Η συναγωγή εγκαινιάστηκε το 1927 από τον τότε τοποτηρητή της Αρχιραβινείας Θεσσαλονίκης Χάιμ Ραφαέλ Χαμπίμπ.

Κατά την περίοδο της Κατοχής η συναγωγή αποτελούσε το κεντρικό σημείο του γκέτο που είχε δημιουργηθεί με εντολή των ναζιστικών δυνάμεων κατοχής. Μετά την εκτόπιση του συνόλου του εβραϊκού πληθυσμού από την πόλη το κτίριο της συναγωγής χρησιμοποίησε ο Ερυθρός Σταυρός ως αποθήκη. Εξαιτίας αυτού του γεγονότος αποφεύχθηκε η καταστροφή του και διατηρήθηκε σε καλή κατάσταση.

Τον Νοέμβριο του 1944, βρήκαν καταφύγιο στο κτίριο οι ελάχιστοι Εβραίοι που είχαν διασωθεί από το Ολοκαύτωμα. Εκεί πραγματοποιήθηκε συνέλευση και εκλέχτηκε διοικητικό συμβούλιο με σκοπό την οργάνωση της κοινότητας. Με την επιστροφή των ολιγάριθμων επιζώντων από τα ναζιστικά στρατόπεδα συγκέντρωσης, η εβραϊκή κοινότητα επανασυστάθηκε εκ νέου και η Συναγωγή Μοναστηριωτών αποτέλεσε την κεντρική συναγωγή του εβραϊκού πληθυσμού της πόλης.

Τον Ιούνιο του 1978, η Συναγωγή υπέστη σοβαρές καταστροφές από το μεγάλο σεισμό που έπληξε την πόλη της Θεσσαλονίκης και η λειτουργία της σταμάτησε μέχρι να ολοκληρωθούν οι εργασίες αναστήλωσης. Το 2016 ολοκληρώθηκε η ιστορική αναπαλαίωση της συναγωγής Μοναστηριωτών κατά την οποία ανακαινίστηκαν και οι υποδομές του ιστορικού κτιρίου, από τον αρχιτέκτονα Ηλία Μεσσίνα και τους KARD Architects - Δημήτρη Ραϊδη και Αλέξανδρο Κουλουκούρη. Το έργο πραγματοποιήθηκε με τη στήριξη της Ομοσπονδιακής Δημοκρατίας της Γερμανίας.

## Υποσημειώσεις


## Επιπλέον Βιβλιογραφία
* Μεσσίνας, Ηλίας. *Οι Συναγωγές της Θεσσαλονίκης και της Βέροιας*. Εκδόσεις Γαβριηλίδης, 1997. .
* Messinas, Elias. *The Synagogues of Greece: A Study of Synagogues in Macedonia and Thrace: With Architectural Drawings of all Synagogues of Greece*. Seattle: KDP, 2022. 

Κατηγορία:Συναγωγές στην Ελλάδα
Κατηγορία:Σχέσεις Ελλάδας-Βόρειας Μακεδονίας